SARIE Voorbladgesig-finalis: Ontmoet Hané van Schalkwyk | SARIE
FOTO: Leana Clunies-Ross	6 September 2015
SARIE Voorbladgesig-finalis: Ontmoet Hané van Schalkwyk	deur SARIE.com-span
HANÉ VAN SCHALKWYK (22), FISIOTERAPIE-STUDENT, BLOEMFONTEIN
Hoekom wil jy op SARIE se voorblad wees?
Ek wil vroue inspireer. Dit is een van die min tydskrifte vandag wat nog sinvol is.
Wil jy trou en kinders hê?
Vir seker, ek moet net ’n man kry!
Ek is spontaan, kom goed met mense oor die weg en is georganiseerd. Ek probeer ook behulpsaam wees.
Laat God toe om vir jou te droom.
Wat doen jy tydens aftye?
Ek is mal oor die buitelewe en draf graag. Oefening is goed vir die kop. Spansport is nie my ding nie; ek wedywer liefs met myself.
Hou jy van reis?
Ek was nog nooit oorsee nie, maar glo dit is ’n belegging in jouself. Nou droom ek van ’n fietstoer deur die Franse platteland.
Wat maak jou baie bang?
Ek het hoogtevrees.
Jou definisie van skoonheid?
Dit is nie soseer ’n voorkoms nie, maar ’n gevoel. Wat jy uitstraal, moet mense twee keer laat kyk.
Afspraak-webtuistes – ja of nee?
Jy kan nie die liefde soek nie . . . Als gebeur op sy tyd.
Jou ergste lewenshekkie tot dusver?
Soos elke meisie, ’n groot liefdesteleurstelling. Ek besef nou ’n mens kan nie jou geluk in iemand anders soek nie.
SARIE Voorbladgesig 2015 in samewerking met Schwarzkopf en trotse medeborge Babyliss, Max Factor, Clicks en Lekke Slaap.
Nog in SARIE Voorbladgesig
Ons Voorbladgesigte vanaand op Bravo!
Op SARIE se Oktober 2016-uitgawe verskyn daar twee gesigte, elk op haar eie voorblad! Een kom van Pretoria en die ander van Kraaifontein. Ons Voorbladgesig-wenners – elk met haar eie besonderse storie. Op Sondag 4 September is Elmaré Schutte (41) van Pretoria …